**ПЕТАР ПЕТРОВИЋ ЊЕГОШ: ГОРСКИ ВИЈЕНАЦ**

Историческо собитије при свршетку XVII вијека

**Књижевни род** : епика

**Књижевна врста**: епска драма / спев

СПЕВ (еп) је назив за највећу епску форму, епску творевину која има карактер свеобухватног приказа одређене епохе. Због дужине, еп се дели на сцене, певања, књиге. Према садржају, епови могу бити: јуначки, комични, историјски... Познати су Хомерови епови: *Илијада* и *Одисеја*; спев *Смрт Смаил – аге Ченгића* Ивана Мажуранића.

**Време радње**: Крај 17. и почетак 18. века

**Место радње**: Црна Гора

„Горски вијенац“ је најпознатије Његошево дело. Сам назив “венац” симболички означава славу коју писац предаје црногорским јунацима. Ово дело испевано је у епско - драмској форми, а прожето је лиризмом.

Његош у “Горском вијенцу” **говори о истрази потурица**.

Посматрајући мотивску структуру Његошевог дела, налазе се два различита мита. Први мит је национални, о никад непокореној земљи, а други је поетско - метафизички, а говори о паду човека.

Иако је дело изграђено на историјском догађају, није остало везано само за национално црногорско тло, већ је захватило и бројна опшељудска значења. У опшељудским значењима испреплиће се племенско - патријахална етика, патетично јунаштво и стоичко прихваћање живота. Како је сам Његош био оптерећен трагичним положајем свог народа, одређује као кључни мотив свог дела борбу, чиме је делу дао прстенасту композицију.

ПОРУКА: Живот губи смисао ако није испуњен *чојством и јунаштвом*, ако није праћен борбом за слободу и борбом против сваког зла које понижава човека и обезвређује све што је људско.

„Горски вијенац“ је писан у облику драме, али се Његош није држао општих правила која су у то време владала у драмској књижевности: нема чинова, већ је целокупна радња сконцентрисана око три историјска тренутка:

1. Скупштина на Ловћену ( Црногорци разговарају о потурицама као о „домаћем злу“. Не могавши да војнички савладају Црну Гору, Турци су митом, обећањима и претњама успели да један део Црногораца преведу у ислам и на тај начин припреме њено освајање. Ова скупштина на којој је требало донети одлуку о устанку на потурице, разилази се без конкретних резултата)
2. Скупштина на Цетињу (Владика Данило више нема сумњу да ли треба да се „обрачунају“ са потурицама; „истрага“ је неопходна; али је желео да разговара са потурченом браћом, укаже им на грешку и избегне братоубилачку борбу. Овај покушај је остао безуспешан.
3. Истрага потурица као нужно зло.

АФОРИЗАМ је занимљива, мудра, општеприхваћена мисао, слична народним пословицама, која представља сажето, формулисано искуство прихваћено у традицији, али је његов аутор, за разлику од аутора народне пословице, познат.

*Веља крушка у грло западе...*

*Крв је људска рана наопака..*

*Дивљу памет, а ћуд отровану,*

*дивљи вепар има, а не човјек.*

*Јаки* *зуби и тврд орах сломе;*

*добра сабља топуз иза врата..*

*Тврд је орах воћка чудновата,*

*не сломи га, ал` зубе поломи!*

*Тијесна су врата уљанику,*

*за међеда скована сјекира!*